NEUVOSTON PÄÄTÖS,
tehty 16 päivänä joulukuuta 1993,
Euroopan yhteisön ja Yhdistyneiden kansakuntien Palestiinan pakolaisten avustus- ja työelimen (UNRWA) Lähi-idän maiden pakolaisten avustamista koskevan yleissopimuksen tekemisestä (94/13/EY)
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 130 y artiklan 228 artiklan 3 kohdan ensimmäisen alakohdan yhteydessä,
ottaa huomioon komission ehdotuksen,
ottaa huomioon Euroopan parlamentin lausunnon (),
sekä katsoo, että
Yhdistyneiden kansakuntien Palestiinan pakolaisten avustus- ja työelimen (UNRWA) kanssa tehty Lähi-idän maiden pakolaisten avustamista koskevan 23 päivänä huhtikuuta 1990 tehdyn yleissopimuksen ()) voimassaolo on päättynyt 31 päivänä joulukuuta 1992,
yhteisön avustus UNRWA:lle muodostaa osan kehitysmaiden köyhyyden vastaista kampanjaa ja parantaa näin asianomaisen väestön ja vastaanottajamaiden, jossa tämä väestö asuu, kestävää taloudellista ja sosiaalista kehitystä,
UNRWA:n kanssa olisi tehtävä uusi yleissopimus, jotta yhteisö voi jatkaa avun toimittamista osana kattavaa tiettyä jatkuvuutta edustavaa toimintaa, ja
UNRWA:n toiminnan tukemisen olisi edistettävä yhteisön tavoitteiden saavuttamista,
ON PÄÄTTÄNYT SEURAAVAA:
1 artikla
Hyväksytään yhteisön puolesta Euroopan talousyhteisön ja Yhdistyneiden kansakuntien Palestiinan pakolaisten avustus- ja työelimen (UNRWA) Lähi-idän maiden pakolaisten avustamista koskeva yleissopimus.
Yleissopimuksen teksti on liitetty tähän päätökseen.
2 artikla
Yhteisön elintarvikeapuohjelmaa hallinnoidaan asetuksessa (ETY) N:o 3972/86 () määritellyn menettelyn tai tarvittaessa mainitun asetuksen kumoavan ja korvaava elintarvikeapuun liittyvän asetuksen mukaisesti.
3 artikla
Neuvoston puheenjohtajalla on oikeus nimetä henkilö, jolla on valtuudet allekirjoittaa yleissopimus yhteisöä sitovasti.
Tehty Brysselissä 16 päivänä joulukuuta 1993.